Účasť žiakov 9. ročníka ZŠ so zdravotným znevýhodnením (ZZ)

na testovaní v školskom roku 2011/2012

**Kto môže vykonať testovanie podľa upravených podmienok:**

a) žiak špeciálnej školy

b) žiak špeciálnej triedy v základnej škole

**c) žiak základnej školy vzdelávaný v triede spolu s ostatnými žiakmi školy**

**podľa individuálneho vzdelávacieho programu**

Účasť žiakov so ZZ na celoslovenskom testovaní:

žiaci, ktorí sú dlhodobo alebo často umiestnení z vážnych zdravotných

dôvodov v ZŠ pri zdravotníckych zariadeniach, sa do testovania nezapájajú

žiaci, ktorí sú krátkodobo umiestnení v ZŠ pri zdravotníckych zariadeniach,

sa do testovania zapájajú dobrovoľne a testovania sa zúčastnia v kmeňovej

škole, ak im to ich zdravotný stav dovolí

**žiaci, ktorí sa vzdelávajú formou školskej integrácie (začlenenia) podľa**

**individuálneho výchovno-vzdelávacieho programu a majú úpravu učebných**

**osnov z testovaného predmetu (redukcia viac ako 30 %), sa do testovania**

**zapájajú dobrovoľne**

žiaci, ktorí vo svojom vzdelávaní postupujú individuálne, sa do testovania

zapájajú v prípade, že si podali prihlášku na maturitné štúdium

z testovaných predmetov (napr.: žiak 9. ročníka s dyskalkúliou, ktorý má

úpravu učebných osnov podľa 7. – 8. ročníka, absolvuje testovanie

z predmetu matematika v prípade, že sa hlási na maturitné štúdium, kde je

matematika profilový predmet)

**Upravené podmienky na T9-2012:**

predĺženie času

úprava formátu testovacieho nástroja

možnosť používať kompenzačné pomôcky

prítomnosť asistenta, špeciálneho pedagóga, tlmočníka

**Druhy postihnutia, na ktoré sa úpravy vzťahujú:**

• vývinové poruchy učenia • narušená komunikačná schopnosť • telesné

postihnutie • zrakové postihnutie (u slabozrakého žiaka je možné nahlásiť

aj veľkosť písma, ktorú bežne používa pri práci s textom, u nevidiaceho žiaka

je potrebné nahlásiť formu testu v Braillovom písme) • sluchové postihnutie

• autizmus • chorí a zdravotne oslabení • porucha pozornosti sprevádzaná

hyperaktivitou • porucha pozornosti • viacnásobné postihnutie

**Skupiny postihnutia:**

Žiaci sa do skupín nezaraďujú podľa stupňa postihnutia z lekárskeho hľadiska,

ale podľa miery obmedzenia pri práci s textom.

1. skupina obmedzenia:

Žiak zaradený do 1. skupiny pracuje s testami identickými s testami

pre intaktných žiakov. Odpovede zapisuje do odpoveďových hárkov, má

predĺžený čas a používa kompenzačné pomôcky. S upravenými testami

pracuje žiak so sluchovým postihnutím a s vývinovými poruchami učenia. Žiak

nemá k dispozícii osobného asistenta, tlmočníka alebo špeciálneho pedagóga.

2. skupina obmedzenia:

Žiak zaradený do 2. skupiny pracuje s upravenými testami, má predĺžený čas,

používa kompenzačné pomôcky, odpovede priamo do testov zapisuje žiak

so zrakovým a telesným postihnutím (osobný asistent, špeciálny pedagóg

následne prepíše žiacke odpovede z testu do OHkT), ostatní žiaci zapisujú

odpovede do odpoveďových hárkov. Žiak má k dispozícii osobného asistenta,

tlmočníka alebo špeciálneho pedagóga.

**Kompenzačné pomôcky:**

• technické: optické prístroje, osvetlenie, polohovacie ležadlá, polohovacia

lavica, Pichtov písací stroj, PC, kalkulačka

• vyučovacie: výkladový, synonymický slovník a pomôcky, ktoré žiak bežne

používa pri písaní písomných prác